Úradný vestník L 229 , 28/08/1985 S. 0020 - 0021

Fínske špeciálne vydanie: Kapitola 8 Zväzok 1 S. 0067

Španielske špeciálne vydanie: Kapitola 08 Zväzok 3 S. 0007

Švédske špeciálne vydanie: Kapitola 8 Zväzok 1 S. 0067

Portugalské špeciálne vydanie Kapitola 08 Zväzok 3 S. 0007



Smernica Komisie z 24. júla 1985, ktorou sa mení a dopĺňa smernica 80/723/EHS o transparentnosti finančných vzťahov medzi členskými štátmi a verejnoprávnymi podnikmi (85/413/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 90 ods. 3, keďže článok 4 písm. b) a c) smernice Komisie 80/723/EHS [1] vyníma zo svojej kompetencie verejnoprávne podniky vykonávajúce aktivity v sektoroch vody a energetiky, pôšt a telekomunikácií, dopravy a verejnoprávnych finančných inštitúcií; keďže verejnoprávne podniky činné v týchto sektoroch hrajú dôležitú úlohu v hospodárstvách členských štátov; keďže potreba transparentnosti finančných vzťahov medzi členskými štátmi a verejnoprávnymi podnikmi v určitých sektoroch, predtým vyňatých, je väčšia než predtým, z hľadiska rozvoja súťaže v daných sektoroch a pokroku, ktorý nastal smerom k užšej ekonomickej integrácii; keďže musí byť zabezpečené rovnaké správanie k verejnoprávnym a súkromným podnikom v týchto sektoroch; keďže musí byť vytvorená určitá transparentnosť finančných vzťahov medzi členskými štátmi a verejnoprávnymi podnikmi v týchto sektoroch, z rovnakých dôvodov a v rovnakom rozsahu ako pre podniky spadajúce pod smernicu 80/723/EHS; keďže Komisia je povinná na základe zmluvy zabezpečiť, aby členské štáty neposkytovali podnikom, či už verejnoprávnym alebo súkromným, v daných sektoroch pomoc, ktorá nie je v súlade so spoločným trhom; keďže Komisia odporučila členským štátom, pri oznamovaní smernice 80/723/EHS, že vyňatie týchto sektorov je len dočasné; keďže účinnosťou článku 232 ods. 1 Zmluvy o EHS ustanovenia tejto zmluvy nemajú ovplyvniť tie v Zmluve o ESUO; keďže Zmluva o ESUO obsahuje zvláštne ustanovenia upravujúce povinnosti členských štátov k verejnoprávnym podnikom a pomoc pre ne; keďže článok 90 Zmluvy o EHS je preto nepoužiteľný pre verejnoprávne podniky vykonávajúce aktivity spadajúce pod Zmluvu o ESUO; keďže účinnosťou článku 232 ods. 2 Zmluvy o EHS ustanovenia tejto zmluvy by nemali obmedzovať Zmluvu o Euratom, ale Zmluva o Euratom neobsahuje žiadne zvláštne ustanovenia o verejnoprávnych podnikoch alebo pomoci, preto platí článok 90 Zmluvy o EHS pre oblasť atómovej energetiky; keďže transparentnosť finančných vzťahov členských štátov k verejnoprávnym podnikom v oblasti železníc, ciest a riečnej vodnej dopravy je už do značnej miery regulovaná legislatívou uzákonenou Radou, keďže táto smernica je nestranná k tejto legislatíve; keďže smernica 80/723/EHS obsahuje ustanovenia, hlavne v článku 3 a 5, ktoré môžu uľahčiť úlohu Komisie pri plnení povinností, ktoré prijala na základe uvedenej legislatívy Rady, hlavne čo sa týka prípravy pravidelných správ o konaní týchto verejnoprávnych podnikov; keďže by preto rozsah smernice 80/723/EHS mal byť rozšírený tak, aby obsahoval všetky oblasti dopravy; keďže na finančné vzťahy členských štátov s úverovými inštitúciami, ktoré patria do verejnoprávneho sektoru, sa tiež vzťahuje táto smernica; keďže smernica by sa však nemala vzťahovať na vzťahy členských štátov k centrálnym bankám, ktoré sú zodpovedné za realizáciu menovej politiky; keďže štátne orgány častokrát ukladajú krátkodobé fondy vo verejnoprávnych finančných inštitúciách na báze normálnych komerčných vzťahov, keďže takéto vklady nespôsobujú špeciálne výhody pre finančnú inštitúciu, a preto by nemali byť obsahom smernice; keďže ekonomická dôležitosť finančných inštitúcií nezávisí od ich obratu, ale od ich bilančného úhrnu; keďže preto by mali byť stanovené prahy v článku 4 písm. d) smernice 80/723/EHS o finančných inštitúciách, ktoré spadajú pod toto kritérium, PRIJALA TÚTO SMERNICU: Článok 1 "Článok 4 Táto smernica neplatí pre finančné vzťahy medzi štátnymi orgánmi a: a) verejnoprávnymi podnikmi, ktorých poskytované služby do značnej miery neovplyvnia obchod medzi členskými štátmi; b) centrálnymi bankami a Institut Monétaire Luxembourgeois; c) verejnoprávnymi finančnými inštitúciami, čo sa týka vkladov verejnoprávnych fondov v nich uložených štátnymi orgánmi za normálnych komerčných podmienok; d) verejnoprávnymi podnikmi, ktorých obrat pred zdanením za posledné dva finančné roky predchádzajúce roku, v ktorom boli fondy uvedené v článku 1 poskytnuté alebo čerpané, bol nižší než 40 miliónov ECU. Avšak pre verejnoprávne finančné inštitúcie príslušný prah je bilančný úhrn 800 miliónov ECU." Článok 2 Členské štáty prijmú potrebné opatrenia na dosiahnutie súladu s touto smernicou do 1. januára 1986. Budú o tom informovať Komisiu. Článok 3 Táto smernica je adresovaná členským štátom. V Bruseli 24. júla 1985 Za Komisiu Peter Sutherland člen Komisie [1] Ú. v. ES L 195, 29.7.1980, s. 35. --------------------------------------------------